Ioannes Wilhelmi

Ioannes (Theod.: Hans) Wilhelmi (natus 27 Augusti 1899 Moguntiaci, mortuus 5 Iunii 1970 Francofurti ad Moenum) vir publicus Germaniae et sodalis Christianae Democraticae Unionis Germaniae erat.

 Familia, Iuventus Munusque 
Proavus avusque sacerdotes fuerunt, pater eius legatus militum erat et initio Belli Orbis Terrarum I cecidit. Cum pater multos in locos missus est, filius multas scholas attendit. Anno 1916 voluntarius miles conscriptus est et in legione patris legatus promotus et postea graviter sauciatus est. Post bellum finitum Goettingae et Bonnae iurisprudentiae atque oeconomiae studebat et anno 1923 doctor promotus est. Ab anno 1924 Francofurti ad Moenum causidicus laboravit. Cum aliis anno 1933 Ecclesiam Confitentem condidit, quod regnum Nazistarum negavit. Bello Orbis Terrarum II iterum miles conscriptus est et anno 1945 e captivitate belli Francofurtum revertit.

 Cursus honorum 
Cum aliis 1945 factionem CDU condidit atque ad annum 1957 decurio Francofurti urbis fuit. Anno 1957 primo legatus Dietae Foederalis Germaniae electus est. 6 Maii 1960 successor Hermanni Lindrath mortui Administer Foederalis Possessionum Foederalium in consilio ministrorum Adenauer nominatus est. Sed post electionem Dietae Foederalis anni 1961 FDP factio hunc honorem poposcit. Wilhelmi ad annum 1969 legatus Dietae Foederalis mansit.

 Nexus externi 
 Titulus hebdomadalis DER SPIEGEL anno 1961 (lingua Theodisca)

Categoria:Participes primi belli mundani
Categoria:Participes secundi belli mundani
Categoria:Alumni Universitatis Goettingensis
Categoria:Alumni Universitatis Bonnensis
Categoria:Legati Dietae Foederalis Germaniae
Categoria:Administri Foederales Possessionum Foederalium
Categoria:Mortui 1970